**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

 Kereskedelmi szerződés keretében Martfű Város Önkormányzata

közintézményei részére 2018.12.31-ig érvényes „Teljes ellátásról szóló földgáz adásvételi

szerződés” utólagos jóváhagyására

Martfű Város Önkormányzata Képviselő-testületének

2018. október 29-ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

2018.10.01-én Önkormányzatunknak lejárt a földgáz-energia szállítására szóló E.ON Energiakereskedelmi Kft.-vel kötött kereskedelmi szerződése.

A beszerzési szabályzatunk értelmében a bekért árajánlatok alapján a földgáz energia árak jóval magasabbak lettek, így már a beszerzés elérte a közbeszerzési értékhatárt.

A Képviselő testület a 144/2018.(IX.27)-i és a 145/2018.(IX.27)-i határozataiban már döntött a közbeszerzési eljárás megindításáról és a közbeszerző tanácsadó megbízásáról.

Ahhoz, hogy az Önkormányzat lefolytathassa a közbeszerzési eljárást már nem volt idő, így a jelenlegi szolgáltatóval, bekért árajánlat alapján, 3 hónapra, 2018.10.01 – 2018.12.31-ig szólóan megkötöttük a szerződést minden intézményünk tekintetében, így áthidalva azt az időszakot, amíg lezajlik a közbeszerzési eljárás, és megköthetjük a kereskedelmi szerződést a gázévre vonatkozóan, 2019.10.01-ig.

Kérem előterjesztésem megtárgyalásával az E.ON Energiakereskedelmi Kft.-vel 3 hónapra megkötött, előterjesztésemhez csatolt, szerződés utólagos elfogadását az alábbi határozati javaslat elfogadásával.

Határozati javaslat:

Martfű Város Önkormányzata Képviselő- testületének

..../2018. (……) határozata

Kereskedelmi szerződés keretében Martfű Város Önkormányzata közintézményei részére 2018.12.31-ig érvényes „Teljes ellátásról szóló földgáz adásvételi szerződés” utólagos jóváhagyásáról

Martfű Város Önkormányzatának Képviselő-testülete megtárgyalta a Kereskedelmi szerződés keretében Martfű Város Önkormányzata közintézményei részére 2018.12.31-ig érvényes „Teljes ellátásról szóló földgáz adásvételi szerződés” utólagos jóváhagyására vonatkozó előterjesztést, és az alábbiak szerint döntött:

A Képviselő-testület a szerződés melléklete szerint utólagosan jóváhagyja az E.ON Energiakereskedelmi Kft.-vel 3 hónapra megkötött, Földgáz Adás-vételi Szerződést.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda

Martfű, 2018. október 24.

Dr. Papp Antal

polgármester

Látta: Szász Éva jegyző